Diari Oficial de la Generalitat Valenciana


Sumari del DOGV 5638, del 13-11-2007 (2007/13174)

Informació pública de la modificació del Projecte d'Urbanització de la UER-4.1.
-------------------------------------------------------------------------------

### Dades del document

Número de DOGV
:   5638

Data del DOGV
:   13-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13273


Data del document
:   05-10-2007

Organisme emissor
:   Ajuntament d'Alginet

Tipus de document
:   Informació Pública

Descriptors 

:   * Alginet
    * administració local
    * pla d'urbanisme

Informació pública de la modificació del Projecte d'Urbanització de la UER-4.1. [2007/13923]  
L'alcalde president de l'Ajuntament d'Alginet, Enrique Girona Climent, ha dictat la resolució següent:  
Resolució número 792/2007  
Vist l'informe tècnic emés per l'arquitecte municipal d'esta corporació en relació amb la necessitat de modificar el Projecte d'Urbanització de la Unitat d'Execució Residencial UER 4.1, segons la sol·licitud presentada per l'arquitecte Salvador Burches Baixauli, en representació de Salvador Burches, SL, com a constructor de les obres (reg. ent. 3779, de 7 d'agost de 2007).  
Vist que mitjançant l'Acord del Ple de l'Ajuntament adoptat el 31 de juliol de 2003 es va aprovar el programa, pla parcial de millora, projecte d'urbanització, estudi de seguretat i salut i projecte de reparcel·lació de la UER 4.1.  
Atés que de conformitat amb la disposició transitòria primera de la Llei 16/2005, de 30 de desembre, Urbanística Valenciana (LUV), és aplicable a esta modificació la Llei 6/1994, de 15 de novembre, Reguladora de l'Activitat Urbanística (LRAU), per tractar-se d'una modificació de projecte iniciat sota la seua vigència.  
Atés que hi és aplicable el que disposen els articles 55.1 i 53.1, paràgraf primer i la seua remissió als articles 45 i 46, així com el que disposa l'article 175 del Reglament de Planejament de la Comunitat Valenciana. aprovat pel Decret 201/1998, de 15 de desembre, i l'article 139.1 del mateix text reglamentari, i els articles 67.3 i 4 i 71.4 de la LRAU, fent ús de les atribucions que m'atorga l'article 21.1.m, de la Llei 7/1985, de 2 d'abril, Reguladora de les Bases de Règim Local, i vistos els informes que figuren en l'expedient, mitjançant esta resolució resolc:  
Primer  
Sotmetre a informació pública durant un termini de 20 dies hàbils el projecte de modificació número 1 del Projecte d'Urbanització de la UER-4.1 delimitada dins del sector, l'import del qual ascendeix a la quantitat d'1.502.808,87 euros, mitjançant un edicte publicat en el Diari Oficial de la Comunitat Valenciana i en un diari no oficial d'àmplia difusió a la localitat, amb l'advertència a les persones interessades que poden formular-hi al·legacions.  
Segon  
Així mateix, sotmetre a informació pública, durant un termini de 20 dies hàbils la liquidació provisional de les càrregues d'urbanització corresponents a la reparcel·lació de la UER 4.1, que ascendeix a la quantitat d'1.547.481 euros.  
Tercer  
Amb anterioritat a la publicació de l'edicte esmentat, trametre un avís del seu contingut al domicili fiscal de les persones que consten en el cadastre com a titulars de drets afectats pel projecte modificat d'urbanització que es tramita, així com a la resta de persones interessades, amb l'advertència que la modificació número 1 esmentada està depositada a disposició del públic a l'Ajuntament d'Alginet, perquè puga ser consultada durant el període d'informació pública que començarà a comptar des de l'endemà de la publicació en el Diari Oficial de la Comunitat Valenciana.  
Ho mana i firma l'alcalde president.  
Alginet, 5 d'octubre de 2007.- L'alcalde: Enrique Girona Climent.